Vallensbæk Stationstorv

**Arbejdsnotat og referat fra**

**afdelingsbestyrelsesmøde torsdag den 14. september 2017 kl. 12,00 - 14,00**

Mødet blev holdt i Fælleslokalet, Vallensbæk Stationstorv - 61 78 18 73.

Referat: Peder 14. september 2017

Deltagere: Marianne, Jørgen A, Jørgen B, Gert og Peder.

Driftsleder Flemming Opager deltog i sidste del af mødet.

-----------------------------------------------------------------------------------------------------------------------------------------------

**Dagsorden:**

Serviceramme for Ejendomskontoret og Vallensbæk Stationstorv

På sidste møde foreslog Peter L. at vi drøfter servicerammer med Flemming. Materiale er fremsendt den 14. august.

**Vi fik lidt flere input fra Flemming. Det kunne fx være om VST skal have egen kontortid ? Det er ikke en hastesag. Aftalen blev (vistnok) at vi finder et tidspunkt i oktober/november, hvor vi sætter os sammen med dette punkt som eneste på agendaen.**

Emner til drøftelse med Flemming

**Flemming orienterede om og vi drøftede følgende:**

**Brik til indgang fælleslokalet er ikke så let en sag. En beboer er kommet med det gode forslag, at vi bare kan opsætte en nøgleboks, ligesom ved affaldsrum. Der var forslag om, at nøglen bliver fastgjort med kæde. Det blev besluttet, Flemming klarer nøgleboks inden 6. oktober og Jørgen klarer kæden. Marianne orienterer på åbent hus.**

**Ligeledes er det heller ikke en oplagt sag med lås på indgang til gæsteværelset, men det skal klares, og her er det ikke nok med en nøgleboks - desværre.**

**Strømafbrydelse fredag den 8. september, Black Friday. Jørgen B repræsenterede afdelingen fredag aften og havde tilkaldt el-vagt. Vi fik ikke en præcis forklaring på problemets opståen og drøftede, hvordan vi skulle forholde os ved gentagelse, ringeliste, opslag og flere gode forslag. Vi afventer indtil videre om der er gentagelser. Hvis gentagelse, så mødes afdelingsbestyrelsen straks i fælleslokalet for at holde krisemøde. Flemming er i dialog med forsyningsselskab.**

**Onsdag den 20. september bliver der leveret stige til tag, som sættes op i opgang P. Afløser for den stige, vi har stående, samtidig bliver stillads fjernet ?**

**Der er igen problemer med alarm i opgang P. Flemming ser på det.**

**På et tidspunkt bliver der vandafbrydelse. Vi skal have monteret en HOVEDMÅLER. Lige nu kører vi på bimåler Rema. Vandet i området er ekstremt hårdt, det er derfor en god ide, at vi har besluttet at få monteret blødtvandsanlæg.**

**Flemming spurgte, om der var nogle, som frøs. Ingen af de tilstedeværende gav udtryk herfor. !.**

**Flemming forklarede, at varmen simpelthen følger ude temperaturen. Det kører helt af sig selv. Ikke noget med sommer eller vinter drift. Det er en god ide at stille radiatorer på 3, så opnår man en indetemperatur på ca. 20-21 grader. Alle radiatorer bør stilles på samme.**

**Det er besluttet at afmontere gitter ind til EK depotrum, så det bliver lettere for beboere med el scooter at parkere. Pt. er der kun en beboer, som er "visiteret" til el scooter, men der er flere, som bruger pladsen. Der er plads til 3-4 stykker. Vi skal derfor have defineret nogle regler for brug af området, så beboere, som er berettiget/visiteret har fortrinsret til pladserne. Der gives fx en tidsbegrænset tilladelse. Der er heller ikke klare regler for betaling af el. Det skal vi have set på.**

**Aflevering af farligt affald (batterier, elpærer m.m) i affaldsrum blev også drøftet. Flemming ser på evt. muligheder og ligeledes på, om 1 metalcontainer skal byttes til pap.**

**I elevatorer mangler der sikkerheds- og vagttelefonskilte. Denne opgave er nu overdraget til byggerådgiver Peter Kohler.**

**Flemming anskaffer dørgreb så hurtig som muligt, kontakter Jørgen B, som nu er ansvarlig for dørgrebsmontering.**

**Rengøring af opgange blev nævnt. Der er lidt usikkerhed om kvaliteten. Vi observerer og rapporterer til Peter L. hvis ikke vi oplever, at kvaliteten ikke er tilstede.**

**Dørtelefoner er åbenbart ikke helt på toppen endnu. Beboerne skal skrive til EK, hvis problemer, så er det Flemming som kontakter for udbedring, gerne med besked til beboerne om hvornår de skal være hjemme.**

F: Godkendelse af referat fra sidste møde.

Der var arbejdsnotat og referat fra møde den 31. august til underskrivelse. Notatet var fremsendt til afdelingsbestyrelsen.

**Godkendt uden bemærkninger.**

F: Orientering fra formanden.

**Der er nu internet i fælleslokalet. Koden finder du på indvendig side af skabslåge musikanlæg.**

**Der er lavet aftale med Anders Andersen rengøring om at der 4 gange årligt udføres vinduespolering ind- og udvendig af samtlige døre i opgange. 2 gange årligt udføres ind- og udvendig vinduespolering af samtlige fælles gelænderglas. Og der er tidligere lavet aftale om trapper og elevatorer.**

**Lejligheden 3A er nu udlejet til Anne-lise og David Frederick Bellinger, Hyttekrogen 3. De har været med i forløbet fra starten.**

**Aftale mellem Vallensbæk Kommune og Vallensbæk Boligselskab om procedure og kriterier for genudlejning af Seniorbofællesskabet er modtaget og sendt til afdelingsbestyrelsen. Vi skal have aftalt med KAB og VB, hvordan og hvornår vi sætter i gang. Der skal etableres Boligtilbudsudvalg med to fra afdelingsbestyrelsen og en repræsentant udpeget af Vallensbæk Boligselskab.**

**Hjemmesiden blev omtalt, vi skal have fundet en løsning.**

Fælleslokale v/Marianne.

**Vi er nu 24 tilmeldte. Tilmelding til Marianne.**

Aktivitetsudvalg v/Jørgen.

**Der har været to møder, motion og spil. Pæn tilslutning. Efter møderne i morgen fredag laves en samlet oversigt over aktiviteter, som er etableret. Der kører allerede nu aktiviteter på "skærmen" i Stormgade.**

Afdelingsmøde den 20. september

**Vi gennemgik køreplan for mødet og aftalte fordeling af opgaver.**

**Se køreplanen.**

**Der er kommet 5 forslag, som er omdelt til beboerne sammen med budget 2018 tirsdag den 12. september.**

F: Aktuelle punkter sendt til formanden

**ingen**

F: Næste møde

Torsdag den 12. oktober kl. 12 -14 i Fælleslokalet.

**Møder resten af året blev ikke aftalt.**

Flemming deltager i mødet.

F: Eventuelt

**Gert orienterede om, at de havde haft besøg af en "montør" fra Aluvent, som havde gennemgået altan. Konstaterede at der mangler en stiver. Efter diverse justeringer er der stadig problem med at altanen knager og brager. Det ser ud til at være et problem især for guldaltanerne.**

**Tryghed på Vallensbæk Stationstorv blev omtalt. På dialogmøde den 12. september, hvor Gert deltog, stillede Gert spørgsmål til den uro og utryghed, som er på Stationstorvet.**

**Som det fremgår af avisartikler, så sætter kommunen ind på flere fronter for at styrke trygheden på Stationstorvet, blandt ved opsætning af videoovervågning og tæt samarbejde med politiet.**

**Opfordring til beboerne er, ring 114 hvis man observerer noget, som ikke bør foregå på Stationstorvet.**

**Vi skal aftale emner til møde med Katja den 4. oktober. Peder koordinerer, der er afbud fra Marianne.**

Kalender

Onsdag den 20. september kl. 16.00 Afdelingsmøde i Fælleslokalet VST

Mandag den 25. september kl. xx.xx Peder deltager i Organisationsbestyrelsesmøde i HØJ.

Onsdag den 4. oktober kl. 08,30 Peder deltager i møde med Følgegruppen

Onsdag den 4. oktober kl. 17 - 19 Afdelingsbestyrelsen har møde med Katja, Fælleslokalet

Fredag den 6. oktober kl. 15 - 18 Åbent hus i fælleslokalet

Torsdag den 12. oktober kl. 12 - 14 Afdelingsbestyrelsesmøde i Fælleslokalet VST

Torsdag den xx. november kl. 12 - 14 Afdelingsbestyrelsesmøde i Fælleslokalet VST

Fredag den 8. december Julefrokost

Mandag den 11. december kl. xx.xx Peder deltager i Organisationsbestyrelsesmøde i HØJ.

Vallensbæk, den 15. september 2017

Peder

Godkendt den 12. oktober 2017

Marianne Johansen Gert Ehrhorn Jørgen Bresson

Jørgen Anthoni Peder Christian Kornum